কী নির্মম পরিহাস! আজ সেই পালাটানা বিদ্যুৎ কেন্দ্রের বিদ্যুৎ বেশ উচ্চ মূল্যে আমাদেরকে কিনে নিতে হচ্ছে। অথচ বাংলাদেশ উদার না হলে ভারতের ত্রিপুরা রাজ্যের পক্ষে কোনদিনও এই বিদ্যুৎ কেন্দ্রটি তৈরী করা সম্ভব হতো না। আমাদের দেশের ভেতর দিয়ে বিশেষ ব্যবস্থায়, শত কোটি টাকা খরচ করে বিদ্যুৎ কেন্দ্রের জন্য ভারী সরঞ্জাম বয়ে নিয়ে যেতে দিয়ে আমরা উদারতা দেখিয়েছি, বন্ধুরা কিন্তু এর সামান্য প্রতিদান দেখানোর আগ্রহের কথাও প্রকাশ করলেন না। আমি বলছি না যে তারা তাদের বিদ্যুৎ আমাদেরকে বিনা মূল্যে দিয়ে দিবেন, কিন্তু বাংলাদেশ এই বিদ্যুৎ কেন্দ্রের ভারী সরঞ্জামাদি নিয়ে যাবার জন্য যে পরিমান অর্থ ব্যয় করেছিল, সেটাকে এই বিদ্যুৎ কেন্দ্র নির্মানে বাংলাদেশের অংশীদারিত্ব হিসেবে বিবেচনা করে ব্যবসায়িক দিক থেকে চিন্তা করলে আমরা লাভবান হতাম।